Ahmad Fakri Saarani

Ahmad Fakri bin Saarani (lahir pada 8 Julai 1989 di Kota Bharu), merupakan bekas pemain bola sepak. Beliau berkebolehan menjadi penyerang dan sayap kanan. 

Fakri lahir di Kota Bahru tetapi membesar di Batu Gajah, Perak. Beliau membuat penampilan pertama untuk Perak dalam perlawanan Liga Super Malaysia menentang Negeri Sembilan pada 24 Mac 2007. Di dalam perlawanan ini, beliau menjaringkan hatrick dan satu assist dengan berkesudahan pasukan beliau menang dengan 5-1. 

Kata-kata dikeluarkan oleh beliau yang sentiasa diingat dan sering disebut oleh peminat ialah "Kalau bola itu tak nak masuk, buat macam mana pun tetap tak﻿ akan masuk". Di situlah membuatkan beliau digelar sebagai Lord Fakri sehingga ke hari ini.hahaha

Sejarah
Fakri telah dinaikkan taraf ke dalam pasukan pertama daripada pasukan Piala Presiden (pasukan simpanan) kerana penyerang pasukan senior, R. Surendran  telah bersama dengan pasukan senior Malaysia pada satu lawatan permainan ke Sri Lanka. Musim berikutnya Fakri disenaraikan untuk mewakili pasukan Harimau Muda. Dia kemudian berhijrah ke Perlis pada musim 2009.

Peringkat kebangsaan

Beliau adalah ahli skuad kebangsaan Malaysia dan bekas Malaysia Bawah-20. Beliau telah melibatkan diri di dalam Kejohanan Remaja Persekutuan Bola Sepak ASEAN 2006 dan Kejohanan Remaja Persekutuan Bola Sepak ASEAN 2007. Beliau juga telah bermain di dalam Trofi Hassanal Bolkiah 2007. Pada tahun 2008, Ahmad Fakri telah dipinjamkan ke Harimau Muda, sebuah pasukan Liga Premier Malaysia yang terdiri daripada ahli-ahli pasukan bola sepak kebangsaan Malaysia bawah-20.

Pada bulan November 2010, jurulatih Malaysia, K. Rajagopal telah memanggil Fakri untuk Piala Suzuki AFF 2010, tetapi kemudian diketepikan akibat cedera semasa Sukan Asia 2010 dan digantikan oleh Mohd Ashaari Shamsuddin.

Fakri turut bermain untuk pasukan Malaysia pada Sukan Sea ke-26 di Indonesia. Walaupun timbul pelbagai kontoversi berhubung prestasi beliau, Fakri akhirnya berjaya membawa Malaysia ke peringkat akhir di mana beliau telah menjaringkan gol kemenangan Malaysia semasa menentang Myanmar pada peringkat separuh akhir, Malaysia menang 1-0. Pada peringkat akhir menentang Indonesia dimana kemenangan terpaksa ditentukan melalui sepakan penalti. Fakri merupakan antara 5 orang yang melakukan sepakan tersebut bersama Mahali Jasuli, Fandi, Mohd Fadhi Mohd Shas dan Baddrol Bakhtiar. Namun, sepakan beliau berjaya diselamatkan oleh penjaga gol Indonesia. Malaysia menang dengan keputusan 5-4.

Rujukan

Orang hidup
Orang Malaysia berketurunan Melayu
Kelahiran 1989
Pemain bola sepak Malaysia
Orang dari Kelantan